महेंद्र सिंह धोनी की कप्‍तानी में भारतीय टीम जब पहला टी20 वर्ल्‍डकप खेलने दक्षिण अफ्रीका पहुंची थी तो किसी को भी टीम से खास उम्‍मीद नहीं थी. सचिन तेंदुलकर, सौरव गांगुली और राहुल द्रविड़ जैसे बड़े खिलाड़ी टीम से बाहर थे. बहरहाल, धोनी के नेतृत्‍व में टीम ने शानदार प्रदर्शन करते हुए टूर्नामेंट जीतकर पूरे देश को जश्‍न मनाने का बड़ा मौका उपलब्‍ध करा दिया. जीत की खुशी इसलिए और बढ़ गई कि भारतीय टीम ने फाइनल में पाकिस्‍तान को पांच रन से हराया था. जोगिंदर शर्मा की ओर से फेंक गए पारी के आखिरी ओवर में जब मिस्‍बाह उल हक ने शॉट लगाने शुरू किए तो हर किसी के दिल की धड़कर रुक गई थी लेकिन उनके आउट होते ही जीत भारत के नाम हो गई.